Waino Aaltonen

Veinė Altonenas (, 1894 m. kovo 8 d. Martilaje prie Turku – 1966 m. gegužės 30 d. Helsinkyje) – Suomijos skulptorius, tapytojas, scenografas.

 Biografija 
1910–1915 m. Turku mieste mokėsi pas V. Vesterholmą „Menininkų skatinimo draugijos“ mokykloje, priklausančioje Turku meno asociacijai. Nuo 1923 m. mokėsi Italijoje, Prancūzijoje ir Didžiojoje Britanijoje. Sukūrė paminklų, portretinių biustų, kamerinių skulptūrų iš granito, marmuro, medžio, terakotos, bronzos. Susikūrus Suomijos valstybei ir vykstant Pirmajam pasauliniam karui, kūrė Karo paminklus. 1950–1952 m. kūryboje jaučiama neoklasicistinė tradicija. Turku mieste yra įkurtas jo vardo muziejus.

 Kūriniai 
 J. Sibelijaus portretas;
 1935 m., suomių emigrantų paminklas, Delaveras, JAV;
 1938 m., 5 skulptūros „Darbas ir ateitis“ Suomijos parlamento rūmuose;
 1938 m., „Draugystės paminklas“ Turku mieste.

 Šaltiniai 

Kategorija:Suomijos skulptoriai
Kategorija:Suomijos tapytojai
Kategorija:Suomijos scenografai